&Pamela.Roberts;
Δημήτριος
Γλενταδάκης

    dglent@gmail.com

Μεταφραστής
2010-02-08
4.4

# Επισκόπηση

Ο &konqueror; είναι ένας προχωρημένος διαχειριστής αρχείων για το &kde;, ο οποίος παρέχει ένα εύρος λειτουργιών από απλή αντιγραφή/επικόλληση ως προχωρημένη περιήγηση τοπικών και απομακρυσμένων δικτύων. Τα περιεχόμενα των φακέλων μπορούν να προβληθούν με διάφορους τύπους προβολής εικόνων και κειμένου, οι οποίοι μπορούν να περιέχουν εικόνες επισκόπησης με το περιεχόμενο των αρχείων. Οι ιδιότητες των αρχείων και των φακέλων μπορούν να εξεταστούν και να τροποποιηθούν εύκολα και μπορεί να γίνει εκκίνηση των εφαρμογών με ένα απλό &LMB;.

Στο &kde; SC4 το &dolphin; είναι ο προκαθορισμένος διαχειριστής αρχείων. Για να αλλάξετε το προκαθορισμένο πρόγραμμα περιήγησης φακέλων, ανοίξτε το Προκαθορισμένες εφαρμογές στις &systemsettings; και επιλέξτε τον &konqueror; ως διαχειριστή αρχείων.

Ο &konqueror; είναι ένας συμβατός HTML 4.01 περιηγητής ιστού με ενσωματωμένη την υποστήριξη JavaScript (ECMA+262), CSS (διαδοχικών φύλλων στυλ) και κειμένου διπλής κατεύθυνσης (όπως αραβικά και εβραϊκά). Παρέχει υποστήριξη για ασφαλή εκτέλεση εφαρμογών &Java;, πρόσθετα &Netscape; για την προβολή &Flash;, &RealAudio; και &RealVideo;, και SSL για ασφαλή επικοινωνία. Παρέχει επίσης προχωρημένα χαρακτηριστικά όπως αυτόματη συμπλήρωση φορμών και &URL;, την ικανότητα εισαγωγής σελιδοδεικτών από άλλους περιηγητές και περιήγηση με καρτέλες.

Ο &konqueror; είναι επίσης ένας εξαιρετικός και πλήρης χαρακτηριστικών πελάτης FTP.

Ο &konqueror; είναι ένας καθολικός προβολέας, ικανός να εμφανίζει εικόνες και έγγραφα χωρίς να απαιτείται η εκτέλεση άλλης εφαρμογής. Αυτό επιτυγχάνεται με την ενσωμάτωση συστατικών (&kde;Parts) που παρέχονται από άλλες εφαρμογές. Από το Gwenview για την προβολή εικόνων, από το &okular; για τα αρχεία PDF και έγγραφα &PostScript;, και από διάφορες εφαρμογές του &koffice; για τους διάφορους τύπους των εγγράφων του.

Ο &konqueror; είναι μια πλήρως παραμετροποιήσιμη εφαρμογή όπου ο καθένας μπορεί να τη διαμορφώσει έτσι ώστε να καλύπτει τις ανάγκες του, από το καθολικό στυλ και το μέγεθος του κειμένου και των εικονιδίων, μέχρι ποια αντικείμενα θα εμφανίζονται στη γραμμή του μενού, αλλάζοντας τον αριθμό και τη θέση των γραμμών εργαλείων και ακόμα ορίζοντας νέα πλήκτρα συντομεύσεων. Μπορούν επίσης να αποθηκεύονται διαφορετικά προφίλ ρυθμίσεων για εύκολη ανάκτηση όταν χρειαστεί.